KERRIE- EN PIESANGFRIKADELLE 2 dik snye witbrood 125 ml karringmelk of amasi of 125ml melk met so halwe eetl asyn 1 kg maalvleis 1 ui, gerasper... 1 eier 12,5 ml blatjang 2 ml kerriepoeier 2 ml neutmuskaat (opsioneel) 2 ml naeltjies (opsioneel) Sout en peper Koekmeelblom
Sous 25 ml margarien 4 groot uie, gekap 25 ml koekmeelblom 125 ml asyn 15 ml suurlemoensap 750 ml water 12,5 ml kerriepoeier 5 ml borrie 37,5 ml appelkooskonfyt 12,5 ml blatjang 10 ml suiker 6 ryp piesangs
GAARMAAKMETODE: Stoofplaat en oond Die frikkadelle: Week die brood in die karringmelk en meng dit met die res van die frikkadelbestanddele, behalwe die koekmeelblom. Vorm frikkadelle, rol dit in die koekmeelblom en pak dit lossies in ‘n oondskottel met ‘n deksel. Voorverhit die oond tot 190° C Die sous: Verhit die margarien in ‘n kastrol en die braai die ui daarin tot sag. Meng al ander bestanddele, behalwe die piesangs, en roer by die uie. Snipper nou twee van die piesangs en roer dit by die sous. Laat die sous ‘n paar minute prut tot die piesangs sag is. Sny die ander 4 piesangs in skywe en versprei oor die frikkadelle in die oondskottel. Giet die sous bo-oor, bedek en bak 1,5 – 2 uur tot gaar. Lewer 6 porsies. Sit voor met rys, klapper (opsioneel) en mengelslaai.
Die frikkadelle: net soos vir die oond, maar voeg 5 ml paprika by die koekmeelblom waarin die frikkadelle gerol word. Mikrogolf die frikkadelle 10 minute onbedek by 100% krag. Hergroepeer die frikkadelle na die eerste 6 minute. Sorg dat die buitenste frikkadelle nou in die middel is, en andersom. Die sous: Plaas die margarien en uie in ‘n groot glasbak en mikrogolf 5 minute onbedek by 100% krag. Meng die res van die sousbestanddele, behalwe die piesangs, en roer by die uiemengsel. Sny 2 van die piesangs in skyfies en voeg by die sous. Mikrogolf 7 minute by 100% krag. Roer na elke 2 minute. Sny die ander 4 piesang in skyfies en versprei oor die frikkadelle. Giet die sous oor, bedek en mikrogolf 10 minute by 50% krag en daarna 5 minute onbedek by 100% krag